13. ข้อมูลทางการเงินที่สำคัญ

13.1 งบแสดงฐานะทางการเงิน

13.1.1 สรุปรายงานการตรวจสอบของผู้สอบบัญชีรับอนุญาต

รายงานผู้สอบบัญชีรับอนุญาตที่ได้ตรวจสอบงบการเงินของบริษัทฯระหว่างปี 2555 2556 และ 2557
สรุปได้ดังนี้

รายงานผู้สอบบัญชีสำหรับงบการเงินของบริษัทฯ สำหรับปี 2555 ซึ่งตรวจสอบโดย นางณัฐสรัคร์
สโรชนันท์จีน ผู้สอบบัญชีรับอนุญาตเลขที่ 4563 จากสำนักงาน เอ.เอ็ม.ที. แอสโซซิเอท จำกัด
ได้ให้ความเห็นอย่างไม่มีเงื่อนไขว่า งบการเงินของบริษัทฯแสดงฐานะการเงิน และ
ผลการดำเนินงานโดยถูกต้องตามที่ควร ในสาระสำคัญตามหลักการบัญชีที่รับรองทั่วไป

รายงานผู้สอบบัญชีสำหรับงบการเงินของบริษัทฯ สำหรับปี 2556 ซึ่งตรวจสอบโดย นางณัฐสรัคร์
สโรชนันท์จีน ผู้สอบบัญชีรับอนุญาตเลขที่ 4563 จากสำนักงาน เอ.เอ็ม.ที. แอสโซซิเอท จำกัด
ได้ให้ความเห็นอย่างไม่มีเงื่อนไขว่า งบการเงินของบริษัทฯแสดงฐานะการเงิน และ
ผลการดำเนินงานโดยถูกต้องตามที่ควร ในสาระสำคัญตามหลักการบัญชีที่รับรองทั่วไป

รายงานผู้สอบบัญชีสำหรับงบการเงินของบริษัทฯ สำหรับปี 2557 ซึ่งตรวจสอบโดย นางณัฐสรัคร์
สโรชนันท์จีน ผู้สอบบัญชีรับอนุญาตเลขที่ 4563 จากสำนักงาน เอ.เอ็ม.ที. แอสโซซิเอท จำกัด
ได้ให้ความเห็นอย่างไม่มีเงื่อนไขว่า งบการเงินของบริษัทฯแสดงฐานะการเงิน และ
ผลการดำเนินงานโดยถูกต้องตามที่ควร ในสาระสำคัญตามหลักการบัญชีที่รับรองทั่วไป

13.1.2 สรุปฐานะการเงินและผลการดำเนินงานของบริษัทฯและบริษัทย่อย

ตารางสรุปรายการงบดุล งบกำไรขาดทุน งบกระแสเงินสด และอัตราส่วนทางการเงินที่สำคัญ
เป็นดังต่อไปนี้

ตารางสรุปงบแสดงฐานะการเงินของบริษัทฯและบริษัทย่อย

[]

ตารางสรุปงบแสดงฐานะการเงินของบริษัทฯและบริษัทย่อย (ต่อ)

[]

ตารางสรุปงบกำไรขาดทุนเบ็ดเตล็ดของบริษัทฯและบริษัทย่อย

[]

ตารางสรุปงบกระแสเงินสดของบริษัทฯและบริษัทย่อย

[]

ตารางสรุปอัตราส่วนทางการเงินของบริษัทฯและบริษัทย่อย

[]

14. การวิเคราะห์และคำอธิบายของฝ่ายจัดการ

ในปี 2557 ความต้องการหม้อแปลงไฟฟ้ายังคงเติบโตอย่างต่อเนื่อง
เนื่องจากประเทศยังคงต้องจัดเตรียมและสำรองพลังงานและไฟฟ้าให้สอดคล้องกับการเติบโตของเศรษฐกิจของประเทศตามไปตามแผน
PDP เพื่อรักษาเสถียรภาพและความมั่นคงทางเศรษฐกิจของประเทศ แต่ในปี 2557
ตลาดหม้อแปลงไฟฟ้าไม่เป็นอย่างที่คาดการณ์ไว้ ทำให้ยอดรับคำสั่งซื้อในปี 2557 ลดลง 30% จากปี
2556 โดยมีสาเหตุจาก

-   วิกฤตทางด้านการเมือง ในช่วง ครึ่งปีแรก และ ผลกระทบจาการล่าช้าของงานประมูลของ
    การไฟฟ้าส่วนภูมิภาค สำหรับปีงบประมาณ 2557 เนื่องมาจากการแต่งตั้งคณะกรรมการใหม่
    การลาออกของประธานกรรมการ และการลาออกของผู้ว่าการไฟฟ้าส่วนภูมิภาค
    ในช่วงไตรมาส 3-4 ของปี 2557 ทำให้การรับคำสั่งซื้อของภาคการไฟฟ้า
    ถูกเลื่อนกำหนดออกไปจากเป้าหมายเดิม และ ลดลง 54% เมื่อเปรียบเทียบกับปี 2556

-   แต่อย่างไรก็ตาม บริษัทได้ปรับแผนการตลาด โดยขยายตลาดไปแถบ AEC โดยเฉพาะ พม่า
    ซึ่งมียอดรับคำสั่งใน ไตรมาส 4 ประมาณ 134 ล้านบาท ซึ่งจะส่งมอบใน ไตรมาส 1
    และไตรมาส 2 ของปี 2558 ทำให้ยอดรับคำสั่งซื้อในภาคส่งออกของปี 2557 สูงขึ้น 30%
    เมื่อเปรียบเทียบกับ ปี 2556

ในปี 2558 ความต้องการของตลาดหม้อแปลงไฟฟ้าปรับตัวสูงขึ้น
บริษัทคาดว่าเมื่อการการใช้งบประมาณปี 2557
การไฟฟ้าส่วนภูมิภาคกลับเข้าสู่ภาวะปกติตั้งแต่ไตรมาส 2 ของปี 2558
ความต้องการหม้อแปลงไฟฟ้าของภาครัฐโดยรวมจะปรับตัวดีขึ้นอย่างต่อเนื่อง
จากการเริ่มมีการทยอยใช้งบประมาณปี 2557 ของการไฟฟ้าส่วนภูมิภาคที่ชะลอตัวไปเมื่อปีที่แล้ว
ในส่วนของภาคส่งออก บริษัทยังคงดำเนินนโยบายขยายฐานตลาด ตามการขยายตัวของเศรษฐฏิจ
ในประเทศแถบ AEC และ Asia ทั้งในรูปของ การเพิ่มตัวแทน
และการพัฒนาและออกแบบผลิตภัณฑ์ให้มีประสิทธิภาพมากขึ้น
เพื่อเสริมสร้างความได้เปรียบทางการค้า ในส่วนของภาคเอกชน
บริษัทจะมุ่งเน้นอุตสาหกรรมพลังงานที่ทาง
บริษัทมีข้อได้เปรียบในเรื่องการร่วมออกแบบให้ตรงกับความต้องการของลุกค้าได้
ซึ่งเป็นจุดแข็งของบริษัท ในส่วนของบริษัทถิรไทย อี แอนด์ เอส
มีแผนพัฒนาบุคคลากรเพื่อรองรับการขยายตัวของธุรกิจใหม่ ในส่วนของ Switch Gear
ซึ่งเป็นตัวตัดไฟฟ้าในสถานีไฟฟ้าย่อย ซึ่งคาดว่าจะได้รับคำสั่งซื้อแรก ในปี 2559
และขยายงานการบริการหม้อแปลงไฟฟ้าในส่วนของภาคการไฟฟ้าต่างๆ ในส่วนของบริษัท แอล. ดี.
เอส. เมทัล เวิร์ค จะเพิ่มขีดความสามารถของบริษัท โดยมีโครงการขอรับการรับรองมาตราฐาน
U-STAMP เพื่อเพิ่มมูลค่าของสินค้าในส่วนของ Fabricate
เพื่อที่รองรับงานภาคอุตสาหกรรรมที่ต้องการโครงสร้างเหล็กที่มีคุณภาพสูง รวมถึงขยายงานด้าน
Operation and Maintenance ของระบบสายพานลำเลียงในอุตสาหกรรมเหมือง และโรงไฟฟ้า
ทั้งในประเทศและต่างประเทศ
รวมถึงจะพัฒนาบุคลากรพร้อมทั้งส่งเสริมบุคลากรให้มีขีดความสามารถในการปฏิบัติงานในธุรกิจที่จะขยายเพื่อรองรับการเติบโตของบริษัท

ทั้งนี้ ในปี 2558
บริษัทฯและบริษัทย่อยมีงานคงเหลือเพียงพอและมีมูลค่างานที่กำลังเสนอราคาและประมาณการของมูลค่าโครงการของทางภาคราชการที่ทางบริษัทฯ
จะเข้าประมูล ณ สิ้นมกราคม 2558 มีมูลค่า 10,200 ล้านบาท
ซึ่งคาดว่าจะเป็นยอดรับคำสั่งซื้อประมาณ 20%-25%
ซึ่งทำให้บริษัทฯและบริษัทย่อยสามารถเลือกตลาดที่มีกำไรขั้นต้นสูงได้
และเพียงพอสำหรับเป้าหมายรายได้เติบโต 15%-20% จากปีก่อน โดยยังคงรักษาอัตรากำไรขั้นต้น
นโยบาย 20%-25% อย่างไรก็ตาม บริษัทฯยังคงเฝ้าติดตามสถานะการณ์บ้านเมืองอย่างใกล้ชิด
เพื่อปรับกลยุทธ์ให้เหมาะสมกับสถานการณ์ นอกเหนือจากนี้ ทางบริษัทฯ
ได้มีการปรับกลยุทธ์โดยกำลังดำเนินแผนการขยายฐานตลาดเดิมและบุกตลาดใหม่ในต่างประเทศ
โดยเฉพาะในกลุ่มประเทศ AEC และ Asia
โดยเน้นตลาดที่ต้องการออกแบบเฉพาะตามความต้องการของลูกค้าซึ่งเป็นตลาดที่มีกำไรขั้นต้นสูง
รวมถึงการมุ่งเน้นโครงการที่เป็นโรงไฟฟ้า
ที่บริษัทฯสามารถตอบสนองความต้องการหม้อแปลงได้ทั้งหม้อแปลงไฟฟ้าระบบจำหน่ายและหม้อแปลงไฟฟ้าระบบกำลัง
ซึ่งบริษัทฯมีความเชียวชาญในการผลิตหม้อแปลงประเภทนี้ รวมถึง การบริหารต้นทุนให้มีประสิทธิภาพ
และมาตรการอื่นๆ เพื่อควบคุมความเสี่ยงให้อยู่ในระดับที่ควบคุมได้
เพื่อให้มั่นใจว่าบริษัทฯดำเนินตามแผนงานอย่างมีการควบคุมที่เหมาะสม

14.1 การวิเคราะห์ผลการดำเนินงาน

ภาพรวมของผลการดำเนินงานในปี 2557

ในปี 2557 บริษัทฯและบริษัทย่อย มีกำไรสุทธิส่วนที่เป็นผู้ถือหุ้นใหญ่ เท่ากับ 48.08 ล้านบาท
หรือคิดเป็นร้อยละ 2.25 ของรายได้รวม เปรียบเทียบกับปี 2556 จำนวน 177.52 ล้านบาท หรือ
คิดเป็นร้อยละ 7 ของรายได้รวม การลดลงเนื่องจาก

1.  รายได้จากการขายและบริการ ในปี 2557 ลดลงจากปีที่แล้ว ร้อยละ 14.62
    เนื่องจากปัญหาทางด้านการเมืองและการชะลอตัวของการใช้งบประมาณปี 2557
    ของการไฟฟ้าส่วนภูมิภาคทำให้ การประมูลและการส่งมอบสินค้าไม่เป็นไปตามเป้าหมาย

2.  กำไรขั้นต้นต่อรายได้จากการขายและบริการในปี 2557 อยู่ที่ร้อยละ 23.85 เปรียบเทียบกับปี
    2556 อยู่ที่ร้อยละ 26.13
    การลดลงของกำไรขั้นต้นเนื่องจากการแข่งขันทางด้านราคาของตลาดภาคเอกชนในประเทศ
    เนื่องจากการชะลอตัวของการใช้งบประมาณ ปี 2557 ของการไฟฟ้าส่วนภูมิภาค
    แต่อย่างไรก็ตาม อัตรากำไรขั้นต้นของภาคส่งออกปรับตัวสูงขึ้น เปรียบเทียบกับปีที่แล้ว
    เนื่องมาจาก สามารถเปิดตลาดหม้อแปลงชนิดพิเศษ ในกลุ่มลูกค้าเดิมในต่างประเทศ
    ซึ่งเป็นตลาดที่มีกำไรสูง

3.  ค่าใช้จ่ายในการขายในปี 2557 เป็นไปตามประมาณการของบริษัทฯ ค่าใช้จ่ายในการขายในปี
    2557 จำนวน 128.52 ล้านบาท หรือคิดเป็นร้อยละ 5.94 ต่อรายได้รวม เปรียบเทียบกับ ปี
    2556 จำนวน 126.99 ล้านบาท หรือคิดเป็นร้อยละ 5.01 ต่อรายได้รวม
    การเพิ่มเนื่องจากค่าใช้จ่ายงานในระยะเวลาประกัน คิดร้อยละ 0.5 ของรายได้จากการขาย

4.  ค่าใช้จ่ายในการบริหารในปี 2557 จำนวน 295.65 ล้านบาท หรือคิดเป็นร้อยละ 13.67
    ต่อรายได้รวม เปรียบเทียบกับปี 2556 จำนวน 268.24 ล้านบาท หรือคิดเป็นร้อยละ 10.58
    ต่อรายได้รวม การเพิ่มขึ้นเนื่องจากการการตั้งค่าเผื่อหนี้สงสัยจะสูญ
    จากลูกหนี้ที่เกินกำหนดชำระ 1 ปี คิดเป็นร้อยละ 0.5 ของรายได้จากการขาย

5.  ต้นทุนทางการเงินต่อรายได้รวมในปี 2557 อยู่ที่ ร้อยละ 2.12 จาก เปรียบเทียบกับปี 2556
    อยู่ที่ ร้อยละ 1.80 ส่วนใหญ่เป็นดอกเบี้ยจ่ายของหุ้นกู้ จำนวน 600 ล้านบาท

โครงสร้างรายได้

  ------------------------------- --------------- ---------- -------- ---------- -------- ---------- --------
  รายได้                           ดำเนินการโดย     ปี 2555              ปี 2556              ปี 2557     

                                                  ล้านบาท     ร้อยละ    ล้านบาท     ร้อยละ    ล้านบาท     ร้อยละ

  จำหน่ายในประเทศ                                                                                      

  หม้อแปลงไฟฟ้ากำลัง                 บริษัทฯ           649.75     33.22    981.53     38.72    598.25     27.66

  หม้อแปลงไฟฟ้าระบบจำหน่าย           บริษัทฯ           650.51     33.26    855.75     33.76    657.38     30.39

  ส่วนประกอบหม้อแปลงไฟฟ้า            บริษัทฯ/บริษัทย่อย   12.30      0.62     6.90       0.27     6.04       0.28

  รวมรายได้จากในประเทศ                             1,312.56   67.10    1,844.18   72.75    1,261.67   58.32

  จำหน่ายต่างประเทศ                                                                                    

  หม้อแปลงไฟฟ้ากำลัง                 บริษัทฯ           139.03     7.11     132.54     5.23     176.63     8.16

  หม้อแปลงไฟฟ้าระบบจำหน่าย           บริษัทฯ           135.50     6.93     144.45     5.70     136.43     6.31

  ส่วนประกอบหม้อแปลงไฟฟ้า            บริษัทฯ/บริษัทย่อย   3.22       0.16     3.38       0.13     1.59       0.07

  รวมรายได้จากต่างประเทศ                            277.75     14.20    280.37     11.06    314.65     14.55

  รวมรายได้หม้อแปลงไฟฟ้ากำลัง         บริษัทฯ           788.78     40.33    1,114.07   43.95    774.88     35.82

  รวมรายได้หม้อแปลงไฟฟ้าระบบจำหน่าย   บริษัทฯ           786.01     40.19    1,000.20   39.46    793.81     36.70

  รวมรายได้ส่วนประกอบหม้อแปลงไฟฟ้า    บริษัทฯ/บริษัทย่อย   15.52      0.78     10.28      0.40     7.63       0.40

  รวมรายได้จากการขาย                               1,590.31   81.30    2,124.55   83.81    1,576.32   83.81

  รายได้จากการให้บริการ              บริษัทฯ/บริษัทย่อย   133.73     6.84     97.30      3.84     62.31      2.88

  รวมรายได้จากการขายและบริการ                       1,724.04   88.14    2,221.85   87.65    1,638.63   86.69

  รายได้จากบริษัทย่อย                 บริษัทย่อย         197.13     10.08    296.05     11.68    493.00     22.79

  รายได้อื่น ๆ*                      บริษัทฯ/บริษัทย่อย   26.60      1.36     17.06      0.67     20.53      0.95

  กำไรจากอัตราแลกเปลี่ยน             บริษัทฯ/บริษัทย่อย   8.38       0.42     -          -        11.10      0.51

  รวมรายได้ทั้งสิ้น                                    1,956.15   100.00   2,534.96   100.00   2,163.26   100.00
  ------------------------------- --------------- ---------- -------- ---------- -------- ---------- --------

* รายได้อื่นๆ ประกอบด้วย ดอกเบี้ยรับ บัตรภาษี รายได้เบ็ดเตล็ด

บริษัทฯและบริษัทย่อย มีรายได้รวมสำหรับปี 2557 จำนวน 2,163.26 ล้านบาท แบ่งเป็น
ยอดขายผลิตภัณฑ์หม้อแปลงไฟฟ้ากำลังคิดเป็นร้อยละ 35.82
หม้อแปลงไฟฟ้าระบบจำหน่ายคิดเป็นร้อยละ 36.70 ส่วนประกอบหม้อแปลงไฟฟ้า คิดเป็นร้อยละ
0.40 ธุรกิจการให้บริการ คิดเป็นร้อยละ 2.88 รายได้ของบริษัทย่อย คิดเป็นร้อยละ 22.79
และรายได้อื่นๆ และกำไรจากอัตราแลกเปลี่ยน ร้อยละ 1.46

ธุรกิจหม้อแปลงไฟฟ้า: รายได้จากการขายหม้อแปลงไฟฟ้ากำลัง และ
หม้อแปลงไฟฟ้าระบบจำหน่ายในปี 2557 มีจำนวน 1,576.32 ล้านบาท
แบ่งเป็นภาคราชการคิดเป็นร้อยละ 30 ภาคเอกชนในประเทศคิดเป็นร้อยละ 55
และตลาดต่างประเทศ คิดเป็นร้อยละ 15 เปรียบเทียบกับปี 2556 มียอดขายอยู่ที่ 2,124.55
ล้านบาท หรือลดลงร้อยละ 25.80

ธุรกิจการให้บริการ: ประกอบด้วย การให้บริการติดตั้งหม้อแปลงไฟฟ้า
งานบริการแก้ไขซ่อมแซมหม้อแปลงไฟฟ้า งานบริการทดสอบหม้อแปลงไฟฟ้า
งานบริการบำรุงรักษาหม้อแปลงไฟฟ้า และงานบริการอื่นๆที่เกี่ยวข้องกับหม้อแปลงไฟฟ้า ในปี 2557
จำนวน 62.31 ล้านบาท ลดลงจากปีก่อน จำนวน 34.99 ล้านบาท หรือลดลงร้อยละ 35.76
การลดลง เนื่องจากการลดลงของงานซ่อมหม้อแปลงไฟฟ้ากำลัง จากอุตสาหกรรมขนาดใหญ่ ตั้งแต่ปี
2557 เป็นต้นไป บริษัท ถิรไทย อี แอนด์ เอส ได้รับโอนงานบริการในส่วนของหม้อแปลงไฟฟ้า
และบมจ. ถิรไทย จะดูแลในส่วนของงานซ่อมหม้อแปลงไฟฟ้า ในปี 2557 บริษัท ถิรไทย อี แอนด์
เอส รับรู้รายได้ในส่วนงานบริการ จำนวน 21.02 ล้านบาท ส่วนที่เหลือจำนวน 41.28
เป็นการรับรู้รายได้ในส่วนของงานซ่อมของ บมจ.ถิรไทย

รายได้จากบริษัทย่อยในปี 2557 จำนวน 493 ล้านบาท ประกอบด้วยรายได้จากบริษัท ถิรไทย
อีแอนด์ เอส จำนวน 196 ล้านบาท แบ่งเป็น รายได้จากงานบริการ และ รายได้จากการขาย
จำนวน 22 ล้านบาท และ 174 ล้านบาท ตามลำดับ ส่วนที่เหลือเป็น รายได้จากบริษัท
แอล.ดี.เอส.เมทัล เวิร์ค จำกัด จำนวน 297. ล้านบาท ประกอบด้วย
รายได้จากงานตัวถังหม้อแปลง จำนวน 30 ล้านบาท รายได้จากงาน Fabricate Steel จำนวน
38 ล้านบาท และรายได้จากงานโครงการระบบสายพานลำเลียงที่ โรงไฟฟ้าหงสา ที่ประเทศลาว
จำนวน 229 ล้านบาท

รายได้อื่นๆ ในปี 2557 มีจำนวน 20.53 ล้านบาท เพิ่มขึ้นจากปีก่อน จำนวน 3.47 ล้านบาท
หรือเพิ่มขึ้นร้อยละ 20.34

14.2 ฐานะทางการเงิน

งบแสดงฐานะการเงินโดยย่อ

สินทรัพย์ ณ วันที่ 31 ธันวาคม 2557 บริษัทฯมีสินทรัพย์รวมทั้งสิ้น 2,653.20 ล้านบาท
เพิ่มขึ้นจากสิ้นปีก่อน 77.22 ล้านบาท หรือร้อยละ 3 ตามรายละเอียดดังต่อไปนี้

สินทรัพย์หมุนเวียน ลดลงจำนวน 59.51 ล้านบาท หรือร้อยละ 3.06 ตามรายละเอียดดังต่อไปนี้

-   ลูกหนี้การค้าลดลง จำนวน 107.36 ล้านบาท
    เนื่องมาจากรายได้จากการขายและบริการลดลง มีระยะเวลาเก็บหนี้เฉลี่ยในปี 2557 อยู่ที่
    91 วัน เปรียบเทียบกับปี 2556 อยู่ที่ 77 วัน
    จำนวนวันเพิ่มขึ้นส่วนใหญ่เนื่องจากระยะเวลาชำระเงินของลูกหนี้ยืดออกไปเพราะต้องครบเงื่อนไขตามสัญญาในการเก็บเงินของแต่ละงวด
    สำหรับหม้อแปลงไฟฟ้าขนาดกลางและใหญ่ ซึ่งส่วนใหญ่เป็นลูกหนี้ชั้นดีที่ยังไม่ถึงกำหนดชำระ
    คิดเป็นร้อยละ 77.25 ของลูกหนี้สุทธิ

-   บริษัทมีนโยบายตั้งค่าเผื่อสำหรับลุกหนี้ที่ผิดนัดชำระเกิน 1 ปี
    ภายใต้การตรวจสอบทุกไตรมาสโดยผู้บริหารร่วมกับผู้สอบบัญชี ณ 31 ธันวาคม 2557
    บริษัทฯและบริษัทย่อยได้ตั้งค่าเผื่อสงสัยหนี้จะสูญ จำนวน 11.71 ล้านบาท
    เนื่องจากลูกหนี้ผิดนัดชำระหนี้เกิน 1 ปี ซึ่งขณะนี้อยู่ในกระบวนการฟ้องร้อง และติดตามทวงคืน

-   สินค้าคงเหลือที่ลดลง จำนวน 8.79 ล้านบาท เนื่องมาจากการบริหาร วัตถุดิบคงเหลือ
    และสินค้าสำเร็จรูป เพื่อรองรับการผลิตให้เหมาะสมสำหรับงานที่จะส่งมอบในปี 2558 ณ. 31
    ธันวาคม 2557 มีมูลค่างานคงเหลือสำหรับธุรกิจหม้อแปลงไฟฟ้า จำนวน 954.57 ล้านบาท
    ลดลง 144.65 ล้านบาท หรือลดลง 13.16% เมื่อเปรียบเทียบกับปีก่อน ในปี 2557
    ทางผู้ตรวจสอบร่วมกับผู้บริหารได้ดำเนินการตั้งค่าเผื่อมูลค่าสินค้าลดลง
    เนื่องจากการประเมินมูลค่าสินค้าคงเหลือลดลง จำนวน 11.67 ล้านบาท คิดเป็นร้อยละ
    1.50 ของสินค้าคงเหลือสุทธิ ซึ่งเป็นไปตามมาตรฐานบัญชี ฉบับที่ 2 เรื่องสินค้าคงเหลือ

-   สินทรัพย์หมุนเวียนอื่น เพิ่มขึ้น 49.62 ล้านบาท เพิ่มขึ้นเนื่องจากเงินจ่ายล่วงหน้าค่าสินค้า
    จำนวน 45.86 ล้านบาท

สินทรัพย์ไม่หมุนเวียน ณ.สิ้นปี 2557 เพิ่มขึ้น 136.74 ล้านบาท หรือร้อยละ 21.64
โดยมีสาเหตุมาจากการลงทุนในที่ดิน อาคาร และอุปกรณ์ จำนวน 149.20 ล้านบาท

หนี้สิน ณ วันที่ 31 ธันวาคม 2557 บริษัทฯและบริษัทย่อย มีหนี้สินรวมทั้งสิ้น 1,478.98 ล้านบาท
เพิ่มขึ้น จำนวน 87.36 ล้านบาท หรือร้อยละ 6.28
เป็นผลมาจากการเพิ่มขึ้นของการใช้วงเงินสินเชื่อระยะสั้น
และเงินรับล่วงหน้าค่าสินค้าและบริการของบริษัทย่อยสำหรับโครงงานสายพานลำเลียงที่โรงไฟฟ้าหงสา
ประเทศลาว

ส่วนของผู้ถือหุ้น ณ วันที่ 31 ธันวาคม 2557 บริษัทฯและบริษัทย่อย มีส่วนของผู้ถือหุ้นทั้งสิ้น
1,174.22 ล้านบาท จากลดลงจากสิ้นปีก่อน 10.14 ล้านบาท หรือคิดเป็นร้อยละ 0.86 เนื่องจาก
บริษัทฯและบริษัทย่อยมีกำไรสุทธิสำหรับปี 2557 จำนวน 48.36 ล้านบาท และ
จ่ายเงินปันผลสำหรับผลประกอบการปี 2556 ในอัตรา ในอัตรา 0.19 บาทต่อหุ้น จำนวน 58.50
ล้านบาท

ความเหมาะสมของโครงสร้างเงินทุน

-   ณ สิ้นปี 2557 บริษัทฯและบริษัทย่อยมีอัตราส่วนหนี้สินต่อส่วนของผู้ถือหุ้นเท่ากับ 1.26 เท่า
    ซึ่งสูงกว่า เมื่อเปรียบเทียบสิ้นปี 2556 อยู่ที่ 1.18 เท่า
    เนื่องมาจากการเพิ่มการใช้สินเชื่อระยะสั้นของบริษัทย่อย และ
    การเพิ่มขึ้นของเงินรับล่วงหน้าค่าสินค้าและบริการของบริษัทย่อย จำนวน 28.52 ล้านบาท

-   บริษัทฯและบริษัทย่อยมีอัตราส่วนสภาพคล่องในปี 2557 อยู่ในระดับ 1.34 เท่า ซึ่งต่ำกว่า
    เมื่อเปรียบเทียบกับปีก่อน อยู่ที่ 2.67 เท่า เนื่องจากการจัดประเภทหนี้หุ้นกู้ จำนวน 600
    ล้านบาท ที่จะครบกำหนดภายใน เดือน มิถุนายน 2558 จากหนี้ระยะยาว
    เป็นหนี้สินระยะสั้นที่จะครบกำหนดภายใน 1 ปี

-   ความสามารถในการชำระดอกเบี้ย ในปี 2557 อยู่ที่ 3.72 เท่า ซึ่งต่ำกว่า
    เมื่อเปรียบเทียบกับปีก่อน อยู่ที่ 7.03 เท่า และอัตราส่วนความสามารถชำระหนี้ (DSCR)
    อยู่ที่ 2.69 เท่า ซึ่งต่ำกว่า เมื่อเปรียบเทียบกับ ปี 2556 อยู่ที่ 3.58 เท่า
    การลดลงเนื่องมาจากกำไรก่อนภาษีและค่าเสื่อมราคา (EBITDA) ลดลงจาก 320.30
    ล้านบาทในปี 2556 เป็น 170.24 ในปี 2557

  โดยสรุปในปี 2557 บริษัทฯและบริษัทย่อย ยังคงมีโครงสร้างเงินทุนที่แข็งแรง
  และสามารถเพิ่มขีดความสามารถในการขยายการเติบโตของบริษัทได้อย่างเหมาะสม

  ----------------------------------------- -------------- --------------
  สภาพคล่อง (ล้านบาท)                         2557           

  กระแสเงินสดได้มา(ใช้ไป)ในกิจกรรมการดำเนินงาน   219.85         

  กระแสเงินสดได้มา(ใช้ไป)ในกิจกรรมการลงทุน       (185.15)       

  กระแสเงินสดได้มา(ใช้ไป)ในกิจกรรมการจัดหาเงิน    (25.48)        

  เงินสดและรายการเทียบเท่าเงินสดเพิ่มขึ้น (ลดลง)    9.21           

  เงินสดและรายการเทียบเท่าเงินสด ต้นงวด          561.25         

  เงินสดและรายการเทียบเท่าเงินสด ปลายงวด        570.46         
  ----------------------------------------- -------------- --------------

บริษัทฯและบริษัทย่อย มีเงินสดคงเหลือปลายงวด 2557 จำนวน 570.46 ล้านบาท
สูงขึ้นเมื่อเทียบกับเงินสดต้นงวด 2556 จำนวน 561.25 ล้านบาท
และมีกระแสเงินสดได้มาจากกิจกรรมในการดำเนินการที่สูง
ซึ่งแสดงถึงความสามารถในการบริหารจัดการที่ดี
ทำให้ยังคงมีสภาพคล่องเงินสดเพื่อการดำเนินงานในระดับสูง